শিয়ালদহ স্টেশনে দাঁড়িয়ে থাকা লোকাল ট্রেনের ছাদ থেকে উদ্ধার হল এক অজ্ঞাতপরিচয় ব্যক্তির দেহ। ঘটনাটি ঘিরে চাঞ্চল্য ছড়ায় শিয়ালদহ দক্ষিণ শাখার স্টেশন চত্বরে। রেল পুলিশের ধারণা, সম্ভবত বিদ্যুৎস্পৃষ্ট হয়েই মৃত্যু হয়েছে ওই ব্যক্তির।
এ দিন সকালে আপ ক্যানিং লোকাল শিয়ালদহ স্টেশনে এসে পৌঁছয়। তখনই ট্রেনের ছাদে এক ব্যক্তির দেহ নজরে আসে যাত্রী এবং আরপিএফ কর্মীদের। এর পরে ওই দেহটি উদ্ধার করা হয়। প্রাথমিকভাবে পুলিশকর্মীদের অনুমান, মানসিক ভারসাম্যহীন ওই ব্যক্তি কোনওভাবে ট্রেনে ছাদে উঠে পড়েছিলেন। এর পরে ট্রেনের ছাদের প্যান্টোগ্রাফের কাছে চলে যান তিনি। 

এই বিষয়ে অন্যান্য খবর

‘সিট মাফিয়া’-দের দখলে লোকাল ট্রেন! অবাক ‘নিয়মে’ অসহায় রেল, দেখুন ভিডিও


পার্ক সার্কাস স্টেশনের কাছে ওই ব্যক্তি বিদ্যুৎস্পৃষ্ট হন বলে অনুমান করছে আরপিএফ। কারণ  পার্ক সার্কাস স্টেশনের কাছে রেল লাইনের ধার  থেকে ওই ব্যক্তির পরনে থাকা নীল জামার অংশ উদ্ধার হয়। 
দেখুন ভিডিও
 

দেহটি উদ্ধার করে ময়নাতদন্তের জন্য পাঠিয়েছে রেল পুলিশ। লোকাল ট্রেনে অনেক সময়েই মানসিক ভারসাম্যহীনরা ছাদে উঠে বিপদে পড়েন। এক্ষেত্রেও সেরকম ঘটনারই পুনরাবৃত্তি হল।